cyanic-selkie/wikianc huggingface dataset:
ராம்கர் தால் ஏரி
வெளி இணைப்புகள்
பகுப்பு:உத்தரப் பிரதேச ஏரிகள் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
சோதோ டச்சா
எதியோப்பியாவின் ஒரோமியா பிராந்தியத்தில் சோடோ டச்சி மாவட்டத்தில் ஒன்றாகும். அது கெர்சா மாலிமா மாவட்டத்தின் பகுதியாக இருந்தது. இது தென் மேற்கு ஷீவா மண்டலத்தின் பகுதியாகும்.
விளக்கப்படங்கள்
2007 ஆம் ஆண்டு தேசிய மக்கள்தொகை கணக்கெடுப்பு 43,607 இந்த மொத்த மக்கள்தொகையில் பதிவாகியிருந்தது, அவர்களில் 22,178 பேர் ஆண்கள் மற்றும் 21,429 பேர் பெண்கள்; 2,732 அல்லது 6.23% மக்கள்தொகையில் நகர்ப்புற வாசிகள் இருந்தனர். எத்தியோப்பிய மரபுவழி கிறித்தவத்தைச் சேர்ந்தவர்களில் பெரும்பான்மையானவர்கள், 97.4% மக்கள் இந்த நம்பிக்கையைப் பற்றி புகார் தெரிவித்தனர், அதே நேரத்தில் 1.53% பேர் புராட்டஸ்டன்ட்.
குறிப்புகள்
பகுப்பு:எத்தியோப்பியா நகரங்கள்
கை வலை
கை வலை (Hand net) அல்லது கூம்பு வலை என்றும் அழைக்கப்படுவது ஒரு மீன் பிடி வலையாகும். இந்த மீன்பிடி வலை அல்லது கண்ணி கூடை ஒரு கடினமான வளையத்தில் இணைக்கப்பட்டுத் திறந்து காணப்படும். இதனைக் கைப்பிடி ஒன்றின் ஒரு முனையில் பொருத்தப்பட்டிருக்கும் அல்லது பொருத்தப்படாமலும் இருக்கலாம். நீண்ட கைப்பிடி கொண்ட இந்த கை வலை பெரும்பாலும் மூழ்கு வலை என்று அழைக்கப்படுகிறது. கொக்கி ஒன்றில் பிடிபட்ட மீனை வெளியே எடுக்கத் தூண்டி பயன்படுத்தி மீன் பிடிப்பவர் பயன்படுத்தினால், இதனை இறங்கும் வலை என்றும் அழைப்பர்.
பழங்காலத்திலிருந்தே நீரின் மேற்பரப்பில் காணப்படும் மீன்களைப் பிடிப்பதற்காக கை வலைகள் பயன்படுத்தப்பட்டு வருகின்றன. குறிப்பாக மஸ்கெல்லஞ்ச் அல்லது வடக்கு பைக் போன்ற வலைகள் நல்ல பயன்களைத் தரக்கூடியன. கை வலையில் பிடிக்கப்படும் மீன்களுக்கு உடல்ரீதியாக எவ்வித பாதிப்பும் ஏற்படாததால், கை வலைகள் மீன்களைப் பிடிப்பதற்கும், மீன்களை மீன் காட்சித் தொட்டியில் இடம் மாற்றவும் பெரும்பாலும் பயன்படுத்தப்படுகின்றன. சாக்கி சால்மன் மீன்பிடித்தலில் சிட்டினா, கெனாய் ஆறு மற்றும் காசிலோப் நதிகளில் கைவலைகள் பிரபலமாக உள்ளன. இங்கு மீன்பிடித்தல் பொதுவாக இரண்டு முதல் மூன்று வாரங்கள் நடைபெறும். இது அலாஸ்கா குடியிருப்பாளர்களின் வாழ்வாதாரமாகக் கருதப்படுகிறது. ஆழம் குறைந்த நீரில் நண்டுகளை பிடிப்பதற்கும் கை வலைகளைப் பயன்படுத்தலாம். நண்டுகள் சண்டையிட்டு, வலைகளைக் கடித்துச் சேதப்படுத்துவதால் துணி கண்ணிக்குப் பதிலாகக் கம்பி அல்லது நைலானைப் பயன்படுத்தலாம்.
வரலாறு
பாரம்பரிய மீனவர்களால் கை வலைகள் பரவலாகப் பயன்படுத்தப்படுகின்றன. சிறிய மீன்கள் குளங்களின் ஆழமற்ற நீரிலும் கடலின் மேற்பகுதியிலும் பிடிக்கக் கைவலைகள் பயன்படுகின்றன. கை வலையானது ஒரு கையில் பிடிக்கும் வகையில் சிறிய வலை முதல் பல ஆண்கள் இணைந்து வேலை செய்யும் வகையில் பெரிய வலைகள் வரை வெவ்வேறு அளவுகளில் தயாரிக்கப்படுகின்றன. வரலாற்று ரீதியாக, மேல் கிளாமத் ஆற்றின் கருக் மக்கள் கை வலைகள் மூலம் மீன்களை அறுவடை செய்தனர்.
இங்கிலாந்தில், விலாங்கு மீன்களைப் பிடிப்பதற்கான ஒரே சட்டப்பூர்வ வழி கை வலையினைப் பயன்படுத்தி மீன் பிடிப்பதே ஆகும். இது ஆயிரக்கணக்கான ஆண்டுகளாக பாரெட் நதி மற்றும் செவர்ன் ஆறுகளில் நடைமுறையில் உள்ளது.
மேற்கோள்கள்
<references group="" responsive="1">
வெளி இணைப்புகள்
பகுப்பு:கருவிகள்
பகத் சிங்
thumb|300px|பஞ்சாப் மாநிலத்தில், பகத் சிங், [[சிவராம் ராஜ்குரு மற்றும் சுக்தேவ் தபார் ஆகியோர்களின் சிலைகள்]]
பகத் சிங் (Bhagat Singh, செப்டம்பர் 28, 1907 – மார்ச் 23, 1931 ) இந்தியாவின் விடுதலைப் போராட்ட வீரரும் இந்திய விடுதலை இயக்கத்தில் ஒரு முக்கிய புரட்சியாளரும் ஆவார். இக்காரணத்துக்காக இவர் சாஹீது பகத் சிங் என அழைக்கப்பட்டார் (சாஹீது என்பது மாவீரர் எனப் பொருள்படும்). இவர் இந்தியாவின் முதலாவது மார்க்சியவாதி எனவும் சில வரலாற்றாசிரியர்களால் குறிப்பிடப்படுவதுண்டு. .
இந்தியாவின் பிரித்தானிய ஆட்சிக்கெதிராகப் போராடிய குடும்பமொன்றில் பிறந்த பகத் சிங் இளம் வயதிலேயே ஐரோப்பிய புரட்சி இயக்கங்களைப் படிக்க ஆரம்பித்து பொதுவுடமைக் கொள்கைகளில் ஈர்க்கப்பட்டார். பல புரட்சி இயக்கங்களுடன் தொடர்புகளை ஏற்படுத்திக் கொண்டார். விரைவிலேயே இந்துஸ்தான் குடியரசு அமைப்பு என்ற புரட்சி அமைப்பின் தலைவர்களில் ஒருவரானார். 63 நாட்கள் சிறைவாசத்தில் இருந்தபோது இந்தியக் கைதிகளுக்கு ஏனைய பிரித்தானியக் கைதிகளுடன் சம உரிமை பெறுவதற்காக உண்ணாநோன்பு இருந்ததில் இவரது செல்வாக்கு மக்களிடையே அதிகரித்தது. முதுபெரும் காங்கிரஸ் தலைவர் லாலா லஜபதி ராய் என்பவரின் இறப்புக்குக் காரணமாயிருந்த காவலதிகாரியைச் சுட்டுக் கொன்ற குற்றத்திற்காக பகத் சிங் 24வது அகவையில் தூக்கிலிடப்பட்டார். இந்நிகழ்வானது மேலும் பல இளைஞர்களை இந்திய விடுதலைப் போராட்டத்தில் ஈடுபடவும் சோசலிசக் கொள்கைகள் இந்தியாவில் பரவவும் வழிவகுத்தது. பகத் சிங் தூக்கில் இடுவதுற்கு முன் தன் தந்தைக்கு நான் ஏன் கடவுள் மறுப்பு கொண்டவனாக மாறினேன் என்பதை கடிதம் மூலம் தெரிவித்தார். அது பின் நாளில் why am i atheist என்ற பெயரில் புத்தகம் ஆக வெளிவந்தது. தமிழில் அப்புத்தகம் நான் ஏன் நாத்திகன் ஆனேன் என்ற பெயரில் ப. ஜீவானந்தம் என்பவரால் மொழி பெயர்க்கப்பட்டது.
தொடக்க வாழ்க்கை காலங்கள்
பகத் சிங் பஞ்சாபில் உள்ள லாயல்பூர் மாவட்டத்தில், பங்கா என்னும் கிராமத்தில் சர்தார் கிசன் சிங், வித்தியாவதி ஆகியோருக்கு இரண்டாவது மகனாகப் பிறந்தார். அவரது பிறந்தநாள் அவர் தந்தை மற்றும் அஜித் சிங், ச்வரன் சிங் ஆகிய அவரது இரு மாமாக்கள், சிறையிலிருந்து வெளியான நாளாகவே அமைந்தது. இவர் விடுதலைப்போராட்ட வீரர்களை கொண்ட சீக்கியக் குடும்பத்தில் பிறந்ததால் இளம் வயதிலே நாட்டுப்பற்று மிக்கவராக வளர்ந்தார். இவரது குடும்பத்தினர் சிலர் பஞ்சாபின் ரஞ்சித் சிங் மன்னரின் இராணுவத்தில் பணியாற்றியவர்கள். அவரது தாத்தா அர்ஜுன் சிங், சுவாமி தயானந்த சரஸ்வதியின் இந்து சீர்திருத்த இயக்கமான ஆர்ய சமாஜைப் பின்பற்றுபவராக இருந்தார். அது இளம் பகத்சிங்கின் மேல் நல்ல தாக்கத்தை ஏற்படுத்தியது. பகத்சிங்கின் தந்தை மற்றும் மாமாக்கள், கர்தார் சிங் சரப் மற்றும் ஹர்தயாள் ஆகியோர் வழி நடத்திய கதர் கட்சியில் உறுப்பினர்களாக இருந்தனர். அஜித் சிங், தன்மீது பாக்கியிருந்த நீதிமன்ற வழக்குகளின் காரணமாக, பெர்சியாவிற்கு தப்பிச்செல்லக் கட்டாயப்படுத்தப்பட்டார். இவரது சிற்றப்பா அஜித் சிங், பஞ்சாப் சிங்கம் என்று அழைக்கப்பட்ட லாலா லஜ்பத் ராயின் அரசியல் வழிகாட்டியாக இருந்தவர்.
தன் வயதை ஒத்தப் பல சீக்குகளைப் போல பகத்சிங் கல்சா உயர்நிலைப்பள்ளிக்கு செல்லவில்லை. ஏனென்றால், அப்பள்ளி அலுவலர்கள் ஆங்கிலேயர்கள் மீது காட்டிய விசுவாசம் அவரது தாத்தாவிற்கு பிடிக்கவில்லை. ஆதலால் அவர் ஒர் ஆர்ய சமாஜின் பள்ளியான தயானந்த் ஆங்கிலோ வேதிக் உயர்நிலைப்பள்ளியில் சேர்க்கப்பட்டார்.
1919இல், தனக்கு பன்னிரெண்டு அகவையாகும்போது, பகத்சிங் ஜாலியன்வாலா பாக் படுகொலை நடந்த சில மணி நேரங்களில் அந்த இடத்தைப் பார்வையிட்டார். தனது பதினான்காம் அகவையில் 1921ஆம் ஆண்டு பிப்ரவரி திங்கள் 2௦ஆம் தேதியன்று குருத்வாரா நானா சாஹிபில் பல ஆயுதமற்ற மக்கள் கொல்லப்பட்டதை எதிர்க்க போராட்டக்காரர்களை வரவேற்றார். பகத்சிங் இளைய புரட்சி இயக்கத்தில் (Young revolutionary movement) இணைந்து அகிம்சைக்கு மாறாக தாக்குதல் நடத்தி ஆங்கிலேயரை இந்தியாவிலிருந்து வெளியேற்ற முனைந்தார்.
1923இல் லாகூரில் உள்ள தேசிய கல்லூரியில் சேர்ந்தார். அப்பள்ளியில் நாடகக்குழுவினர் சங்கத்தில் அவர் இடம்பெற்றிருந்தார். அதே ஆண்டில், பஞ்சாப் ஹிந்தி சாஹித்ய சம்மேலன் நடத்திய கட்டுரைப் போட்டியில் பஞ்சாப்பின் பிரச்சனைகளைப் பற்றி எழுதி வெற்றி பெற்றார். மார்ச் 1926இல் நவஜவான் பாரத சபாவை (ஹிந்தியில் இந்தியாவின் இளைஞர்கள் சங்கம்) நிறுவினார். ஒரு வருடம் கழித்து அவர் தன் குடும்பத்தினர் தனக்கு திருமணம் செய்து வைப்பதை தவிர்க்க அவர் தன் வீட்டிலிருந்து கான்பூருக்கு சென்றுவிட்டார். அவர் விட்டுச் சென்ற கடிதத்தில், தனது வாழ்க்கை தாய்நாட்டின் சுதந்திரத்திற்காக அர்பணிக்கவேண்டும் என்ற உயரிய நோக்கத்தை கொண்டுள்ளது என்றும் அதனால் தன்னை வேறு எந்த வாழ்வியல் ஆசைகளும் ஈர்க்காது என்றும் குறிப்பிட்டிருந்தார்.
பகத்சிங்கின் தாக்கம் இந்திய இளைஞர்களுக்கு தெம்பேற்றுவதைப் பார்த்து மே 1927இல் பகத்சிங்கை ஆங்கிலேய அரசு முந்தைய ஆண்டு அக்டோபரில் நடந்த குண்டு வெடிப்பில் அவருக்கு தொடர்பு இருக்கிறது என்று குற்றம் சாற்றி கைது செய்தது. பிறகு அவர் ஐந்து வாரங்களுக்குப் பிறகு விடுதலை செய்யப்பட்டார்.
பகத்சிங் அம்ரிட்சரிலிருந்து பதிப்பிக்கப்பட்ட உருது மற்றும் பஞ்சாபி நாளிதழ்களுக்கு எழுதவும் தொகுக்கவும் செய்தார். மேலும் அவர் கிர்டி கிசான் கட்சியின் (தொழிலாளர்கள் மற்றும் உழவர்கள் கட்சி) கிர்டி என்னும் பத்திரிக்கைக்கும் பங்களித்தார். செப்டம்பர் 1928இல் அக்கட்சி அகில இந்திய புரட்சியாளர்கள் சந்திப்பொன்றை நடத்தியது. அதற்கு பகத்சிங்கே செயலராக இருந்தார். பின்பு அச்சங்கத்தின் தலைவரகாவும் அவர் உருவெடுத்தார்.
லாலா லஜுபது ராயின் மரணமும் சாண்டர்சின் கொலையும்
இந்தியாவின் அரசியல் நிலைமையைப் பற்றி அறிக்கையளிக்க ஆங்கிலேய அரசு, சைமன் ஆணையக்குழுவை 1928இல் நிறுவியது. ஆனால் இக்குழுவில் ஒரு இந்திய உறுப்பினர் கூட இல்லாததால் இந்திய அரசியல் கட்சிகள் அனைத்தும் இதனை புறக்கணித்தன. அவ்வாணையம் 3௦ அக்டோபர் 1928இல் லாகூர் வந்தபோது அவ்வாணையத்திற்கு எதிராக லாலா லஜபதி ராய் அவர்கள் அகிம்சை வழியில் ஒர் அமைதியான அணிவகுப்பை நடத்திச் சென்றார். ஆனால் காவலர்கள் வன்முறையைக் கடைபிடித்தனர். காவல் மேலதிகாரி ஜேம்ஸ் ஏ ஸ்காட் காவலர்களை தடியடி நடத்த ஆணையிட்டதோடு மட்டுமல்லாமல் தானாகவே ராயை தாக்கினார். இச்சம்பவத்தால் ராய் கடுமையாக காயப்படுத்தப்பட்டார். அவர் பின்னர் 17 நவம்பர் 1928இல் காலமானார். இச்செய்தி ஆங்கிலேய பாராளுமன்றத்தில் எழுப்பப்பட்டபோது, ஆங்கிலேய அரசு ராயின் மரணத்தில் எந்த பொறுப்பும் ஏற்கவில்லை. பகத்சிங் இச்சம்பவத்தை நேரில் காணவில்லை என்றாலும் பழி வாங்க உறுதி பூண்டு சக புரட்சியாளர்களான சிவராம் ராஜ்குரு, சுக்தேவ் தபர் மற்றும் சந்திரசேகர் ஆசாத் ஆகியோரிடம் ஸ்காட்டைக் கொல்லக் கூட்டு சேர்ந்தார். இருந்தபோதிலும் சிங்கிற்கு தவறுதலாக துணை காவல் மேலதிகாரியான சாண்டர்ஸை சுட சமிக்ஞை காட்டப்பட்டது. அதனால் சிங்கும் ராஜ்குருவும் சாண்டர்ஸ் மாவட்ட காவல் தலைமையகத்திலிருந்து வெளிவரும்பொழுது 17 டிசம்பர் 1928 அன்று அவரைச் சுட்டுக்கொன்றனர்.
மகாத்மா காந்தி இக்கொலைச்சம்பவத்தைக் கண்டனம் செய்தார். ஆனால் நேரு கூறியதாவது, "பகத்சிங் பிரபலமடைந்தது அவரின் பயங்கரவாதச் செயலுக்காக அல்ல, ஆனால் அவர் லாலா லஜுபது ராயின் மரியாதையை, மேலும்         அவர் மூலம் நம் நாட்டின் மரியாதையையும் நிலைநிறுத்த முயற்சித்ததற்காகவே. அவர் செயல் மறக்கப்பட்டது, ஆனால் அவர் ஒரு      விடுதலை போராட்ட சின்னமாக உருமாறினார். சில மாதங்களிலேயே பஞ்சாபின் ஒவ்வொரு கிராமத்திலும், நகரத்திலும் மற்றும் சற்று சிறிய வீரியத்துடன் பிற வடக்கு இந்தியப் பகுதிகளிலும் அவரது பெயர் எதிரொலித்துக்கொண்டே இருந்தது."
தப்பிச் செல்லுதல்
சான்டர்சை கொலை செய்த பின்பு, டி.ஏ.வி கல்லூரி வழியாக சிங்கும் குழுவினரும் தப்பிச் சென்றனர். தலைமை காவல் அதிகாரி சனன் சிங், அவர்களைத் துரத்திப் பிடிக்க முயற்சி செய்த போது, சந்திரசேகர ஆசாத் தங்களைக் காப்பாற்றிக்கொள்ள சனன் சிங்கைச் சுட்டதில் அவர் உயிருக்கு ஆபத்து விளைவிக்கும் வகையில் காயப்பட்டார்.
பகத்சிங்கின் தூக்குத்தண்டனை
பகத்சிங்கின் தூக்குத்தண்டனையின் போது வெள்ளையர்கள் கேட்ட தூக்குத்தண்டனை அங்கீகரிக்கும் பத்திரத்தில் காந்தி கையொப்பம் இட்டார். தி லெஜன்ட் ஆஃப் பகத்சிங் என்ற இந்தி திரைப்படத்தில் இந்தத் தண்டனைக்கான ஒப்பீட்டு பத்திரத்தில்(காந்தி இர்வின் பேக்ட்) கையெழுத்திட்டதற்காக காந்தியை மக்கள் கடுமையாக விமர்சிப்பது போல் காட்சிகள் அமைக்கப்பட்டிருந்தன. அகிம்சையைப் பின்பற்றுபவர் எப்படி இம்சை தரும் தூக்குத்தண்டனைக்கு ஒப்பீடு அளிக்கலாம் என்பது போல கருத்துகள் மக்களால் பேசப்பட்டது.
வெளி இணைப்புகள்
பகுப்பு:இந்திய விடுதலைப் போராட்ட வீரர்கள் பகுப்பு:இந்திய இறைமறுப்பாளர்கள் பகுப்பு:1907 பிறப்புகள் பகுப்பு:1931 இறப்புகள் பகுப்பு:இந்தியாவில் தூக்கிலிடப்பட்டவர்கள் பகுப்பு:இந்திய விடுதலைக்கு முன் தூக்கிலிடப்பட்டவர்கள் பகுப்பு:இந்தியப் புரட்சியாளர்கள்
பரதுர்க்கமர்த்தனன்
பரதுர்க்கமர்த்தனன் (பொ.பி. 615-645) என்பவன் கொடும்பாளூர் நகரை பாண்டிய பல்லவர் காலத்தில் அரசாண்ட இருக்குவேள் அரசர்கள் வம்சத்துள் ஒருவன். இந்த இருக்குவேள் அரசர்கள் பற்றிய மூவர் கோவில் சாசனம் ஒன்று கிடைத்துள்ளது. அதில் இவனது பெயர் ஏழாவதாக உள்ளது. இவனுக்கு வாதாபிஜித் என்ற பெயர் உள்ளதால் இவன் முதலாம் நரசிம்ம பல்லவன் காலத்தில் வாதாபி நகரை வெல்ல உதவினான் என்று தெரிகிறது. இவன்து சிறப்புப் பெயரையும், முதலாம் நரசிம்ம பல்லவன் காலத்தையும், களப்பிரர் காலத்தையும், மூவர் கோவில் சாசனத்தையும் கொண்டே ஆரோக்கியசாமி என்பவர் இருக்குவேள் அரசர்கள் பட்டியலை வெளியிட்டார்.
மேற்கோள்கள்
பகுப்பு:இருக்குவேள் அரசர்கள்
பகுப்பு:இந்திய அரசர்கள்
யூரோமிர்
யூரோமிர் (Euromir) 1990களில் அமைக்கப்பட்ட ஒரு அனைத்துலக விண்வெளித் திட்டமாகும். உருசிய நடுவண் விண்வெளி நிறுவனம் மற்றும் பன்னாட்டு அமைப்பான ஐரோப்பிய விண்வெளி நிறுவனம் ஆகியனவற்றைச் சேர்ந்த ஐரோப்பிய விண்வெளி வீரர்களை மீர் விண்வெளி நிலையத்திற்கு அழைத்துச் செல்வதும் இத்திட்டத்தின் நோக்கமாகும்.
1990 களின் தொடக்கத்தில், அக்காலத்தில் திட்டமிடப்பட்டிருந்த பன்னாட்டு விண்வெளி நிலையத்திற்கு அனுப்புவதற்காக, விண்வெளி வீரர்களை தேர்ந்தெடுத்து பயிற்சியளிப்பது இத்திட்டத்தின் ஒரு பகுதியாகும். ஐரோப்பிய விண்வெளி நிறுவனத்து விண்வெளி வீரர்கள், அமெரிக்க விண்ணோடத்தில் மேற்கொண்ட பயணங்களும், உருசியாவின் மீர் விண்வெளி நிலையத்திற்கு சென்று வந்த பயணங்களும் (ஐரோப்பிய விண்வெளி நிறுவனத்தின் கொலம்பசு முன்னோடி பறத்தல் திட்டம்) அவர்களுக்கு நல்ல வின்வெளி அனுபவங்களை கொடுத்தன. மேலும், பன்னாட்டு ஒத்துழைப்புடன் உதவிகள் பெறுவதற்கான அனுபவங்களும் அவர்களுக்குக் கிடைத்தன.
உல்ஃப் மெர்போல்டு, தாமசு இரெயிட்டர் ஆகிய இருவரும் முறையே 1994, 1995 இல் பறப்பதற்குரிய முதன்மையான நபர்கள் ஆவர் என்ற ஒப்பந்தம் 1993 ஆம் ஆண்டில் கையெழுத்தானது. பெத்ரோ துக்கியுவும் கிரிசுடர் ஃபக்ளசாங்கும் அவர்களுக்கு உதவியாளர்களாகத் தெரிவு செய்யப்பட்டனர். சோயுசு விண்கலத் தொகுப்பிலும், மீர் விண்வெளி நிலையத்திலும் இவர்கள் உருசிய மொழியில் பயிற்றுவிக்கப்பட்டனர்.
மெர்போல்டும், தாமசு இரெயிட்டரும் முறையே யூரோமிர் 94 ( சோயுசு டி.எம்-20) மற்றும் யூரோமிர் 95 ( சோயுசு டி.எம்-22) திட்டங்களில் விண்னில் பறந்தனர். இரெயிட்டர் இத்திட்டத்தில் விண்வெளியில் நடைபோட்டார் என்பது குறிப்பிடத்தக்கது ஆகும்.
மேற்கோள்கள்
பகுப்பு:விண்வெளி அறிவியல் பகுப்பு:விண்வெளி நிறுவனங்கள் பகுப்பு:ஐரோப்பிய விண்வெளித் திட்டங்கள்
ஆவல்சூரன்பட்டி ஊராட்சி
ஆவல்சூரன்பட்டி ஊராட்சி (Avalsooranpatti Gram Panchayat), தமிழ்நாட்டின் மதுரை மாவட்டத்தில் உள்ள கள்ளிகுடி ஊராட்சி ஒன்றியம் வட்டாரத்தில் அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1974 ஆகும். இவர்களில் பெண்கள் 973 பேரும் ஆண்கள் 1001 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வெண்ணிற ஆடை
வெண்ணிற ஆடை (Vennira Aadai) 1965 ஆம் ஆண்டு வெளிவந்த தமிழ் முக்கோண காதல் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் ஜெயலலிதா, ஸ்ரீகாந்த், நிர்மலா, மூர்த்தி மற்றும் பலரும் நடித்திருந்தனர்.
இப்படமே ஜெயலலிதாவின் முதல் தமிழ்ப்படமாகும். இப்படத்தில் முதலில் தோன்றியதால் நிர்மலா வெண்ணிற ஆடை நிர்மலா என்றும் மூர்த்தி வெண்ணிற ஆடை மூர்த்தி என்றும் அறியப்பட்டனர்.
கதைச்சுருக்கம்
பள்ளி மாணவி ஒருவருக்கு விடலைப்பருவத்திலேயே திருமணம் நடந்துவிடுகிறது. அவரது கணவன் ஒரு நேர்ச்சியில் இறந்துவிடுகிறான். கணவன் இறந்த அதிர்ச்சியில் அவளது மனநிலை பாதிக்கப்படுகிறது. அவளுக்கு மருத்துவம்பார்க்கும் மருத்துவரை அவள் காதலிக்கத் தொடங்குகிறாள். ஆனால் அந்த மருத்துவர் ஏற்கனவே வேரொரு பெண்ணைக் காதலித்துவருகிறார். இறுதியில் என்ன ஆனது என்பதே கதை முடிவு.
வெளி இணைப்புகள்
பகுப்பு:1965 தமிழ்த் திரைப்படங்கள்‎ பகுப்பு:ஸ்ரீதர் இயக்கிய தமிழ்த் திரைப்படங்கள் பகுப்பு:விஸ்வநாதன் - இராமமூர்த்தி இசையமைத்த திரைப்படங்கள் பகுப்பு:ஜெயலலிதா நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள்
சிறுநீர்ச் சோதனை
சிறுநீர் சோதனை ஒரு அடிப்படை மருத்துவ நோய்யறி பரிசோதனை. ஒருவரின் சிறுநீரின் வேதியியல் பண்புகளை ஆய்ந்து உடல் நலத்தைப் பற்றி சில அறிகுறிகளை அறியலாம். எ.கா ஒருவர் போதிய அளவு புரதம் உண்ணுகிறாரா என்பதை அறியலாம். இச்சோதனையில் சிறுநீரின் வெள்ளை இரத்த அணுக்கள் மற்றும் சிறுநீரின் நீர் ஒப்படர்த்தி போன்றவை அளவிடப்படுகின்றன. இச்சோதனையின் ஒரு பகுதியாக சிறுநீரானது வண்ணங்களாலான சிறுநீர் சோதனை அட்டை மூலமும் சோதனை செய்யப்படுகிறது. சிறுநீரில் இவ்வட்டையை நனைப்பதன் மூலம் ஏற்படும் நிறமாற்றத்தைக் கொண்டு சோதனையின் முடிவுகளை அறியலாம்.
பகுப்பு:மருத்துவ சோதனைகள்
அதி சமீர்
அதி சமீர் (Adi Shamir, עדי שמיר; பிறப்பு சூலை 6, 1952) ஓர் இசுரேலிய கமுக்கவியல் ஆய்வாளரும் அறிவியலாளரும் ஆவார். இவர் ஆ.எசு.ஏ (RSA) என்று பரவலாக அறியப்படும் கமுக்க முறையைக் கண்டுபிடித்தவர்களுள் ஒருவர். இவருடன் சேர்ந்து கண்டுபடித்த மற்ற இருவர், உரொனால்டு இரிவெத்து, இலியோனார்டு ஆடல்மன் ஆகியோர். இவர் பைகெ-பியட்டு-சமீர் அடையாளங்காண் முறை (Feige–Fiat–Shamir identification scheme) என்பதனைக் கண்டுபிடித்தவர்களுள் ஒருவரும் ஆவார். இவை தவிர, இவர் பகுப்பிய கமுக்கவியல் என்பதனையும், இத்துறையில் இன்னும் பல கண்டுபிடிப்புகளையும் செய்தவர்.
வெளியிணைப்புகள்
பகுப்பு:1952 பிறப்புகள் பகுப்பு:வாழும் நபர்கள் பகுப்பு:இசுரேலியக் கணிதவியலாளர்கள் பகுப்பு:கமுக்கவியலாளர்கள் பகுப்பு:தூரிங்கு விருது பெற்றவர்கள்
மெனஸ்
முதலாவது எகிப்திய அரச மரபின் ஆதி அரசராகிய மெனஸ் (Menes), எகிப்து நாட்டை முதலில் ஒருங்கிணைத்ததன் மூலம், மனித நாகரிகத்தில் ஒரு நீண்ட காலத்திற்குச் கீர்த்திமிகு பங்கினை ஆற்றிய முடியரசை நிறுவினார். இவரை நார்மெர் என்றும் அழைப்பர்.
மெனஸ் பிறந்த, இறந்த தேதிகள் தெரியவில்லை. எனினும் இவர் கி.மு. 3100 ஆம் ஆண்டில் பிறந்தவரெனப் பொதுவாக நம்பப்படுகிறது. அதற்கு முந்தைய காலத்தில் எகிப்து ஒருங்கிணைந்த ஒரு நாடாக இருக்கவில்லை. மாறாக, இரு சுதந்திரமான முடியரசுகளைக் கொண்டிருந்தது. ஒன்று வடக்கில் நைல் ஆற்றின் கழிமுகப் பகுதியிலும், மற்றொன்று தெற்கில் நைல் ஆற்றின் கழிமுகப் பகுதியிலும், மற்றொன்று தெற்கில் நைல் பள்ளத்தாக்கின் நெடுகிலும் அமைந்திருந்தன. (நைல் ஆறு கடலை நோக்கிக் கீழாகப் பாய்வதால் பண்டைய எகிப்திய நாட்டுப் படங்களில், நைல் ஆற்றின் முகவாய்கள், பக்கத்தின் அடியின் காணப்பட்டன. அந்தக் காரணத்தினால், வடக்கிலிருந்து கழிமுகப் பகுதியை கீழ் எகிப்து என்றும், தெற்கு முடியரசை மேல் எகிப்து என்றும் எகிப்தியர்கள் அழைத்தனர்). பொதுவாகக் கூறின், தென் எகிப்தைவிடக் கீழ் எகிப்து, பண்பாட்டில் அதிக முன்னேற்றமடைந்திருந்ததாகத் தெரிகிறது. ஆனால், வடக்கு எகிப்தை வெற்றி கொண்டு, அதன் மூலம் நாடு முழுவதையும் ஒருங்கிணைத்தவர் தெற்கு எகிப்தின் (மேல் எகிப்து) மன்னராகிய மெனசே ஆவார்.
மெனஸ் நார்மர் (Narmer) என்றும் அழைக்கப் பெற்றார். இவர், தென் எகிப்திலிருந்து தினிஸ் (Thinis) என்னும் நகரைச் சேர்ந்நதவர். இவர் வடக்கு முடியரசை வெற்றி கொண்டதும், தம்மை " மேல் மற்றும் கீழ் எகிப்து அரசர்" எனக் கூறிக் கொண்டார்; இதே பட்டத்தையே, பின்னர் வந்த ஃபாரோவா (Pharaohs) அரசர்களும் பல்லாயிரம் ஆண்டுகள் வரைச் சூட்டிக் கொண்டார்கள். இரு முடியரசுகளுக்கிடையிலுமிருந்த பழைய எல்லையின் அருகே, மெம்பிஸ் (Memphis), என்ற புதிய நகரை மெனஸ் நிறுவினார். இந்நகரம், மையப் பகுதியில் அமைந்திருந்தமையால், ஒருங்கிணைந்த நாட்டுக்குத் தலைநகராவதற்குப் பொருத்தமாக இருந்தது. இந்நகரம் பல நூற்றாண்டுகள் வரை எகிப்தின் தலைசிறந்த நகரங்களுள் ஒன்றாகவும், ஒரு கணிசமான காலத்திற்கு அதன் தலைநகராகவும் விளங்கியது. இன்றையக் கெய்ரோ நகருக்கு மிக அருகிலேயே மெம்பிஸ் நகரின் சிதைவுகள் இன்று காணப்படுகிறது.
அந்தப் பண்டையக் காலத்து நிகழ்ச்சிகள் குறித்து மிகக் குறைந்த செய்திகளே கிடைத்துள்ள போதிலும், மெனசின் சாதனை மிகப் பெரிய முக்கியத்துவம் வாய்ந்தது என்பதை மறுப்பதற்கில்லை. மெனசுக்கு முந்திய காலத்தில், இன்று ஈராக்கில் அமைந்துள்ள சுமேரிய நாகரிகத்தைவிட எகிப்தியப் பண்பாடு வெகுவாக வளர்ச்சி குன்றியதாகவே இருந்தது. ஆனால், எகிப்திய மக்களிடம் குடிகொண்டிருந்த உள்ளார்ந்த ஆற்றல்கள் பீறிட்டெழுந்தன. ஒருங்கிணைப்புக்குப் பிறகு, எகிப்து, சமூக பண்பாட்டுத் துறைகளில் மிக விரைவாக முன்னேற்றமடைந்தது. மெனஸ் ஆட்சிக் காலத்தின் தொடக்க ஆண்டுகளில் அரச மற்றும் சமூக நிறுவனங்கள், அதிக மாற்றமின்றி 2000 ஆண்டுகள் நிலைபெற்றுத் திகழ்ந்தன. சித்திர எழுத்துமுறை (Hieroglyphic Writing) விரைவாக வளர்ச்சி பெற்றது. கட்டிடங்கள் எழுந்தன; தொழில் நுட்ப திறம்பாடுகளும் வளர்ந்தன. சில நூற்றாண்டுகளுக்குள்ளேயே, எகிப்தியப் பண்பாடு சுமேரிய நாகரிகத்திற்கு உண்மையைக் கூறின் மெனசுக்குப் பிந்திய 2000 ஆண்டுகளில் பெரும்பாலான கால அளவின்போது, செல்வ வளத்திலும் பண்பாட்டிலும், எகிப்து, உலகிலேயே முன்னேறிய நாடாக, அல்லது மிக நெருங்கிய இரண்டாவது நாடாக விளங்கியது. இந்த நிலைபேறுடைய சாதனைகளைப் புரிந்த நாகரிகங்கள் மிகச் சிலவே.
இந்தப் பட்டியலில் மெனசுக்குரிய இடத்தை நிருணயிப்பது மிகக் கடினம். ஏனெனில், வடக்கு எகிப்தை வெற்றிக் கொண்டு எகிப்தை ஒருங்கிணைத்ததில் மெனசின் சொந்த நடவடிக்கைகள் எந்த அளவுக்கு முக்கியத்துவம் பெற்றிருந்தன என்பதை கணிப்பதற்கு நேரடியான தகவல்கள் போதிய அளவில் கிடைக்கவில்லை. நம்பகமான செய்திகள் குறைவாக இருப்பதால், அவர் எத்துணை பேரளவு பங்கு பெற்றார் என்பதில் ஊகிக்கவே முடியாது. எனினும், அவருடைய பங்கு மிக முக்கியமானது என்பதில் ஐயமில்லை. பொதுவாக எகிப்திய அரசர்கள், பெயரளவுக்கு மட்டும் ஆட்சி தலைவர்களாக இருக்கவில்லை. அவர்கள் ஏராளமான அதிகாரங்களைக் கொண்டு உள்ளபடிக்குத் தீவிரமாக ஆட்சிப் புரிந்தார்கள். மேலும், திறமையற்ற அரசரரின் தலைமையின் கீழ் முடியரசுகள் தங்கள் வெற்றிகளை வலுப்படுத்தி நிலைபெறச் செய்திருக்கவும் முடியாது. எனவே, மெனசிங் காலத்திய மிகச் சிறப்பான நிகழ்ச்சிகளுக்கு அவருடைய சொந்தத் திறமையும் செல்வாக்கும் மிக முக்கியமான உந்து சக்தியாக விளங்கியது எனக் கருதுவதில் தவறில்லை, அவரைப் பற்றிய தகவல்கள் மிகக் குறைவாகக் கிடைத்துள்ள போதிலும், வரலாற்றில் மிகவும் செல்வாக்குப் பெற்றவர்களாக விளங்கிய பெருமக்களில் மெனசும் ஒருவர் என்பதில் ஐயமில்லை. மெனஸ்(Menes, கி.மு.3100-3050) அல்லது நார்மர், பண்டைய எகிப்தின் அரச மரபில் வந்த முதல் அரசர் ஆவார். பண்டைய எகிப்து நாட்டை ஒருங்கிணைத்த முதல் பார்வோன். எகிப்தை ஒருங்கிணைத்ததன் மூலம் மனித நாகரிகத்திற்கு பெரும்பங்காற்றியவர். இவர் கி,மு 3100-ல் பிறந்தவர் என பொதுவாக நம்பபடுகிறது. அதற்கு முன்பு எகிப்து ஒருங்கிணைந்த நாடாக இருக்க வில்லை. மாறாக இரு சுதந்திரமான முடியரசுகளைக் கொண்டிருந்தது. எகிப்தின் வடக்கில் நைல் ஆற்றின் கழிமுகப் பகுதியை கீழ் எகிப்து என்றும், தெற்கில் நைல் பள்ளத்தாக்கில் இருந்தது மேல் எகிப்து என்றும் அழைக்கப்பட்டது. (தென்) மேல் எகிப்தை விட, (வட) கீழ் எகிப்து பண்பாட்டில் அதிக முன்னேற்றமடைந்ததாக இருந்தது.
இந்த வடக்கு எகிப்தை வெற்றி கொண்டு, அதன் மூலம் எகிப்து முழுவதையும் ஒருங்கிணைத்தவர் தெற்கு எகிப்தின் (மேல் எகிப்தின்) மன்னராகிய மெனசே ஆவார் மெனஸ் தென் எகிப்திலிருந்த தினீஸ் (Thinis) என்னும் நகரைச் சார்ந்தவர். இவர் வடக்கு முடியரசை வெற்றி கொண்டதும் தம்மை " மேல் மற்றும் கீழ் எகிப்து அரசர்" எனக் கூறிக் கொண்டார்.
இதே பட்டத்தையே, பின்னர் வந்த பார்வோன்களும் பல்லாயிரம் ஆண்டுகள் வரை சூடிக் கொண்டார்கள். இரு முடியரசுகளுக்கும் இடையே இருந்த பழைய எல்லையின் அருகே மெம்பிசுஎன்ற புதிய நகரை மெனஸ் நிறுவினார். இந்நகரம் மையப் பகுதியில் அமைந்திருந்ததால், ஒருங்கிணைந்த எகிப்தின் தலை நகராவதற்கு பொருத்தமாக இருந்தது. இந்நகரம் பல நூற்றாண்டுகள் வரை எகிப்தின் தலைசிறந்த நகரங்களுல் ஒன்றாகவும் ஒரு கணிசமான காலத்திற்கு அதன் தலைநகராகவும் விளங்கியது. இன்றைய கெய்ரோ நகருக்கு அருகிலேயே மெம்பிஸ் நகரின் சிதைவுகள் இன்றும் காணப்படுகிறது.
உசாத்துணை
மைக்கேல் ஹெச்.ஹார்ட், 100 பேர் (புதிய வரலாறு படைத்தோரின் வரிசை முறை), மீரா பதிப்பகம்-2008
மேற்கோள்கள்
பகுப்பு:எகிப்திய மன்னர்கள் பகுப்பு:எகிப்தின் வரலாறு *
ரெட் (2002 திரைப்படம்)
ரெட் (Red) 2002ல் வெளிவந்த தமிழ்த் திரைப்படம். இந்தப் படத்தில் கதாநாயகனாக அஜித் குமாரும், கதாநாயகியாக பிரியா கில்லும் நடித்துள்ளனர். சிங்கம்புலி இயக்கிய இந்தத் திரைபடத்திற்கு தேவா இசையமைத்துள்ளார்.
பாடல்கள்
ஆறு பாடல்களைக் கொண்ட இத்திரைப்படத்திற்கு இசையமைத்தவர் தேவா ஆவார். தாய் மடியே என்னும் பாடல் உட்பட அனைத்து பாடல்களும் சிறப்பான வெற்றியைப் பெற்ற பாடல்களாகும். இத்திரைப்படத்தின் பாடல்களை எழுதியவர் கவிப்பேரரசு வைரமுத்து ஆவார்.
மேற்கோள்கள்
பகுப்பு:2002 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அஜித் குமார் நடித்துள்ள திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:மதுரைக்களத் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:ரேவதி நடித்த தமிழ்த் திரைப்படங்கள் பகுப்பு:ரகுவரன் நடித்த திரைப்படங்கள் பகுப்பு:வைரமுத்து இயற்றிய திரைப்பாடல்கள்
மூடு மந்திரம்
மூடு மந்திரம் 1989 இல் வெளிவந்த தமிழ்த் திரைப்படமாகும். பிரபு நடித்த இப்படத்தை மனோபாலா இயக்கினார்.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:பிரபு நடித்த திரைப்படங்கள் பகுப்பு:மனோபாலா இயக்கிய திரைப்படங்கள் பகுப்பு:ரேகா (தென்னிந்திய நடிகை) நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள்
உமையவள் ஆற்காடு ஊராட்சி
உமையவள் ஆற்காடு ஊராட்சி (Uamayaval arcadu Gram Panchayat), தமிழ்நாட்டின் தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 842 ஆகும். இவர்களில் பெண்கள் 427 பேரும் ஆண்கள் 415 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உட்கோட்டை அய்யனார் கோயில்
உட்கோட்டை அய்யனார் கோயில் தமிழ்நாட்டில் அரியலூர் மாவட்டம், உட்கோட்டை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
முடுக்கம்
lang=ta|255px|thumb|முடுக்கம் என்பது திசைவேகம் நேரத்துடன் மாறும் வீதம், வேக-நேர வரைபொன்றில் உள்ள ஏதாவதொரு புள்ளியில் முடுக்கத்தின் அளவு அப்புள்ளியில் உள்ள தொடலியின் சாய்வு விகிதத்தால் தரப்படும். இயங்கியலில் முடுக்கம் அல்லது ஆர்முடுகல் (acceleration) என்பது திசைவேகம் நேரத்துடன் மாறும் வீதத்தைக் குறிக்கும். நியூட்டனின் இரண்டாம் விதியில் விளக்கப்பட்டுள்ளபடி, பொருளொன்றின் முடுக்கமானது, அப்பொருளின் மேல் தொழிற்படும் ஏதாவது, மற்றும் அனைத்து விசைகளினாலும் ஏற்படக்கூடிய நிகர விளைவாகும். முடுக்கமானது அனைத்துலக முறை அலகுகள் இன்படி, மீ/செ2 (மீட்டர்/செக்கன்2 அல்லது மீட்டர்/விநாடி2) ஆல் கொடுக்கப்படும்.
முடுக்கம்=திசைவேகம்/காலம் ms^-2
எடுத்துக்காட்டாக நிலையாக இருந்த பொருளொன்று (அதாவது சார்பு திசைவேகம் பூச்சியம்), அதிகரித்துச் செல்லும் வேகத்துடன் ஓர் நேர்கோட்டில் நகருமாயின், தான் நகரும் திசையில் முடுக்கப்பட்டுள்ளது அல்லது ஆர்முடுகல் அடைந்துள்ளது எனலாம். அந்தப் பொருள் வேறொரு திசைக்குத் திரும்புமாயின், அந்த புதிய திசையில் முடுக்கம் அடந்துள்ளது எனலாம். குறிப்பிட்ட பொருளின் நகர்வு வேகம் குறைந்து செல்லுமாயின், அதனைப் பொருள் நகரும் திசைக்கு எதிர்த் திசையிலான முடுக்கம் எனலாம். இது அமர்முடுகல் (deceleration) எனவும் அழைக்கப்படுவதுண்டு.
பொது வழக்கில் முடுக்கம் என்பது வேக அதிகரிப்பைக் குறிக்கும். வேகம் குறைவது எதிர்முடுக்கம் அல்லது அமர்முடுகல் எனப்படும். இயற்பியலில், வேக அதிகரிப்பு, வேகக் குறைவு இரண்டுமே முடுக்கம் என்றே குறிக்கப்படுகிறது. திசைவேகத்தின் திசை மாற்றமும் முடுக்கமே. இது மைய நோக்கு முடுக்கம் எனப்படுகிறது. வேகம் மாறும் வீதம் தொடுகோட்டு முடுக்கம் ஆகும்.
இது நேரம் சார்பாக திசைவேகத்தின் முதல் வகைக்கெழு (derivative) என வரைவிலக்கணம் கூறுவர். நேரம் சார்பாக நிலையின் (position) இரண்டாவது வகைக்கெழு என்றும் இதனை வரையறுக்கலாம். இது L T−2 என்னும் பரிமாணங்களைக் கொண்ட ஒரு திசையன் (காவி) கணியம் ஆகும்.
மேற்கோள்கள்
பகுப்பு:இயற்பியல்
காசேதான் கடவுளடா (2011 திரைப்படம்)
காசேதான் கடவுளடா 2011 இல் வெளிவந்த தமிழ்த் திரைப்படம். சரண் நடித்த இப்படத்தை திருமலை இயக்கினார். கருணாஸ் இத்திரைப்படத்திற்கு இசை அமைத்திருந்தார்.
வெளி இணைப்புகள்
பகுப்பு:2011 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:மனோபாலா நடித்த திரைப்படங்கள் பகுப்பு:சிங்கமுத்து நடித்த திரைப்படங்கள் பகுப்பு:நளினி நடித்த தமிழ்த் திரைப்படங்கள்
விலங்கு நெறியியல்
விலங்கு நெறியியல் (ஆங்கிலம்: animal ethics) என்பது மனித–விலங்கு உறவுகள், விலங்குகளுக்குத் தரப்படும் தார்மீக அடிப்படையிலான மதிப்பு, மனிதரல்லா விலங்குகள் நடத்தப்பட வேண்டிய முறைகள் ஆகியவற்றை ஆராயும் நெறியியல் துறையின் ஒரு கிளை ஆகும். இதன் கீழ் வரும் பாடத்தலைப்புகள் விலங்குரிமை, விலங்கு நலன், விலங்கு சட்டம், விலங்கினவாதம், விலங்கு அறிதிறன், வனவிலங்குப் பாதுகாப்பு, காட்டு விலங்குத் துன்பம், மனிதரல்லா விலங்குகளின் தார்மீக அந்தஸ்து, மனிதரல்லா விலங்குகளின் நபர்த்தன்மை என்ற கருத்து, மனித விதிவிலக்குவாதம், விலங்குப் பயன்பாட்டின் வரலாறு, நீதிக் கோட்பாடுகள் உள்ளிட்டவையாகும். தற்கால தார்மீக மற்றும் அரசியல் மெய்யியல்களில் நிரூபிக்கப்பட்டு ஏற்கப்பட்டுள்ள கோட்பாடுகளுக்கு இணங்க, விலங்கு நெறியியல் துறையை ஆய்வு செய்யப் பல்வேறு கோட்பாட்டு அணுகுமுறைகள் முன்மொழியப்பட்டுள்ளன. நெறியியல் என்ற சொல்லின் பொருளைப் பற்றி நிலவும் மாறுபட்ட புரிதல்களால் முற்றிலும் ஏற்றுக்கொள்ளப்பட்ட கோட்பாடு எதுவும் இன்றளவில் இல்லை; இருப்பினும், விலங்குரிமை, பயனெறிமுறைக் கோட்பாடு போன்ற சமூகத்தால் மிகவும் பரவலாக ஏற்றுக்கொள்ளப்பட்ட கோட்பாடுகள் உள்ளன என்பது குறிப்பிடத்தக்கது.
வலை இணைப்புகள்
பகுப்பு:விலங்குரிமை பகுப்பு:சமூகவியல் பகுப்பு:மெய்யியல் பகுப்பு:சட்டவியல் பகுப்பு:விலங்குரிமை தொடர்பான குறுங்கட்டுரைகள்
மகதலேனா அரண்மனை
மகதலேனா அரண்மனை (எசுப்பானியம்:Palacio de la Magdalena, பலசியோ தெ லா மகதலேனா) என்னும் அரண்மனை இருபதாம் நூற்றாண்டில் கட்டப்பட்டது. இது ஸ்பெயினின் காந்தாபிரியாவிற்கு உட்பட்ட மகதலேனா தீபகற்பத்தில் உள்ள சான்தான்தேர் நகரத்தில் உள்ளது.
வரலாறு
இந்த அரண்மனையை 1908-ஆம் ஆண்டில் கட்டத் தொடங்கினர். ஸ்பெயின் அரசர் தங்குவதற்காக கட்டப்பட்டது. உள்ளூர் மக்களிடம் பணம் பெறப்பட்டது.
இங்கு அரசர்கள் பொழுதுபோக்கி, விளையாடியுள்ளனர்.
சான்றுகள்
பகுப்பு:எசுப்பானிய அரண்மனைகள்
தளபதி (திரைப்படம்)
தளபதி (Thalapathi) (1991) ஆம் ஆண்டு வெளிவந்த தமிழ்த் திரைப்படமாகும். மணிரத்னம் இப்படத்தை இயக்கினார். ரஜினிகாந்த், மம்முட்டி, அரவிந்த் சாமி, ஷோபனா மற்றும் பலர் நடித்திருந்தனர்.
வகை
நாடகப்படம்
கதை
சிறுவயதிலேயே தாயாரால் அனாதையாக விடப்படுகின்றார் சூர்யா (ரஜினிகாந்த்). இதனைத் தொடர்ந்து ஏழைகளுடன் வாழ்க்கை நடத்தும் சூர்யா நல்ல மனிதராக உருவெடுக்கின்றார். நல்ல செயல்கள் பல செய்யும் சூர்யா ஒரு சமயம் பெண்ணொருவரைத் தாக்க முற்பட்டவனைத் தாக்கிய பொழுது அவன் இறந்துவிடுகின்றான். இதனால் சூர்யா கைது செய்யப்படுகின்றார். ஆனால் அவரை விடுதலை செய்ய ஏற்பாடு செய்கின்றார் அவ்வட்டாரத் தலைமை அதிகாரத்தினை உடையவரான தேவ்ராஜ் (மம்முட்டி). தனது குழுவில் ஒருவனையே சூர்யா கொன்றுள்ளான் என்பதனைத் தெரிந்தும் அவன் செய்த நல்ல குணத்தினால் காப்பாற்றுகின்றார். பின்னர் இருவரும் நல்ல நண்பர்களாகின்றனர். அச்சமயம் அங்கு புதியதாக பதவியேற்கும் அர்ஜூன் (அரவிந்த் சாமி) தேவ்ராஜின் குற்றச் செயல்களிற்காக அவரைக் கைது செய்ய ஏற்பாடுசெய்ய உத்தரவு பிறப்பிக்கின்றார். சூர்யா இதனை அறிந்து அர்ஜூனைக் கொல்லச் செல்கின்றார். ஆனால் அர்ஜூன் தன் சகோதரர் என அறிந்து செய்வதறியாது திகைத்து நிற்கின்றார். மேலும் அவரின் தாயாரின் கட்டளைப்படி சகோதரனான அர்ஜூனுக்கு கெடுதல் செய்யக் கூடாதென சத்தியம் செய்தவரென்பதால் அவ்வாறு நின்றார்.
பாடல்கள்
இராக்கம்மா கையத்தட்டு பாடல், பி.பி.சி. நடத்திய வாக்கெடுப்பின் படி உலகின் சிறந்த நான்காவது பாடலாக தேர்ந்தெடுக்கப்பட்டது. இத்திரைப்படத்தில் அனைத்து பாடல்களையும் கவிஞர் வாலி இயற்றினார். இசையமைத்தவர் இளையராஜா ஆவார்.
வெளி இணைப்புகள்
பகுப்பு:1991 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:அரவிந்த்சாமி நடித்த திரைப்படங்கள் பகுப்பு:மணிரத்னம் இயக்கிய திரைப்படங்கள்
கணக்குகளின் வகைப்பாடு (கணக்குப் பதிவியல்)
பரிவர்த்தனைகள் மூன்று வகைப்படும்
அவை:
1.நிறுவனங்கள் மற்றும் தனிநபர் சார்ந்த பரிவர்த்தனைகள்
2.சரக்குகள்,சொத்துக்கள், பணம் சார்ந்த பரிவர்த்தனைகள்
3.இலாபம் மற்றும் நட்டங்கள் சார்ந்த பரிவர்த்தனைகள்.
I. ஆள்சார்  கணக்குகள் : ( Personal Accounts)
-தனி நபர் தொடர்பான கணக்குகளைத் தனிப்பட்ட கணக்குகள் / ஆள்சார் கணக்குகள் எனக் கூறலாம்.
ஆள்சார்  கணக்குகள்  இரண்டு வகைப்படும்.
அவை:
1.தனிநபர் கணக்கு (Natural Person)
2.சட்டமுறை அமைப்புகள் (Artificial Person)
தனிநபர் கணக்குகள்:
இந்தக் கணக்குகள் ஒரு தனிப்பட்ட நபரைக் குறிக்கும் கணக்குகள்.
எ.கா :அருள் க/கு
சட்டமுறை அமைப்புகள்:
சங்கம், குழு மற்றும் அமைப்புகள்சார் கணக்குகள்
எ.கா. இந்தியன் ஓவர்சீஸ் வங்கி
II ஆள்சாராக்  கணக்குகள்:
ஆட்களைச் சாராத கணக்குகளை ஆள்சாராக் கணக்குகள் என்று கூறுவர்.
இது இரண்டு வகைப்படும். அவை:
1.சொத்துக் கணக்கு (Real account)
2.பெயரளவில் கணக்கு (Nominal Account)
சொத்துக் கணக்கு:
ஒரு தனி நிறுவனத்தின் சொத்துக்களை / உடைமைகளைக் குறிக்கும் கணக்குச் சொத்துக் கணக்கு.
எடுத்துக்காட்டு :  நிறுவனத்தின் மேசைகள்
மேற்கோள்கள்:
பகுப்பு:கணக்கு பதிவியல்
செயின்ட் ஜெரோம் கலை மற்றும் அறிவியல் கல்லூரி
செயின்ட் ஜெரோம் கலை மற்றும் அறிவியல் கல்லூரி (St. Jerome's College of Arts and Science), என்பது தமிழ்நாட்டின், கன்னியாகுமரி மாவட்டம், ஆனந்தநாடர்குடியில் ( நாகர்கோயில் ) அமைந்துள்ள ஒரு கல்லூரியாகும். இது 2009 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
வெளி இணைப்புகள்
பகுப்பு:மனோன்மணியம் சுந்தரனார் பல்கலைக்கழக இணைவுக்கல்லூரிகள் பகுப்பு:கன்னியாகுமரி மாவட்டத்திலுள்ள தனியார் கலைக் கல்லூரிகள்
ஆர்மர்டு வெகிகல்ஸ் நிகாம் லிமிடெட்
ஆர்மர்டு வெகிகல்ஸ் நிகாம் லிமிடெட் (Armoured Vehicles Nigam Limited (AVANI), இந்திய அரசின் பாதுகாப்பு அமைச்சகத்தின் கீழ் இயங்கும் ஒரு பொதுத்துறை நிறுவனம் ஆகும். இதன் தலைமையகம் தமிழ்நாட்டின் ஆவடி நகரத்தில் உள்ளது. இது இந்நிறுவனம் படைக்கலத் தொழிற்சாலைகள் வாரியத்தின் கீழ் இருந்தது. 1 அக்டோபர் 2021 அன்று முதல் படைக்கலத் தொழிற்சாலைகள் வாரியத்தின் கீழிருந்த தொழிற்சாலைகளை 7 பொதுத்துறை நிறுவனங்களாகப் பிரிக்கப்பட்டது.
யோகம் ராஜயோகம்
யோகம் ராஜயோகம் 1989 இல் வெளிவந்த தமிழ்த் திரைப்படமாகும். ராம்கி நடித்த இப்படத்தை டி. எஸ். கிருஷ்ணகுமார் இயக்கினார்.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
அருந்ததியர்
அருந்ததியர் (Arunthathiyar) அல்லது சக்கிலியர் (Chakkiliyar) எனப்படுவோர் இந்திய மாநிலங்களான தமிழ்நாடு, ஆந்திரப் பிரதேசம் மற்றும் தெலுங்கானா பகுதிகளில் வசித்து வரும் பட்டியல் சாதியைச் சேர்ந்த ஓர் இனக்குழுவினர் ஆவர்.
பூர்வீகம்
தமிழகத்தில் சக்கிலியர்கள் தமிழ், தெலுங்கு, கன்னடம் ஆகிய மொழிகளைப் பேசும் மக்களாக வாழ்ந்து வருகின்றனர்.
இந்திய மக்கள்தொகை கணக்கெடுப்பு ஆவணப்படி, சக்கிலியர்கள் பல உட்பிரிவினர்களாக இருக்கின்றனர். தொட்டியச் சக்கிலியர், அனுப்பச் சக்கிலியர், முரசச் சக்கிலியர், கொல்லச் சக்கிலியர் என்று பல உட்பிரிவுகள் உள்ளன.
தமிழ் சக்கிலியர்: தமிழகத்தில் விஜயநகர பேரரசின் படையெடுப்புக்கு முன்பே ஓரிரு தமிழ் கல்வெட்டுகளில் சக்கிலியர் பற்றிய குறிப்புகள் இடம் பெற்றுள்ளது. தமிழ் பேசும் சக்கிலியர்கள் வாழ்ந்து வருகின்றனர்.
தெலுங்கு சக்கிலியர்: தெலுங்கு மொழியை தாய்மொழியாகக் கொண்ட சக்கிலியர்கள், தொட்டியச் சக்கிலியர் மற்றும் கொல்லச் சக்கிலியர் என இரு உட்பிரிவினராக வாழ்ந்து வருகின்றனர். இவர்கள் விஜயநகர ஆட்சிக் காலத்தில் ஆந்திராவிலிருந்து தமிழகம் வந்து குடியேறினர். தெலுங்கு மொழியினை பேசும் இவர்கள் தமிழ்நாடு முழுவதும் பரவலாக வாழ்ந்து வருகின்றனர்.
தொட்டியச் சக்கிலியர் : இவர்கள் தங்களை கம்பளத்தார் எனும் ஒன்பது வகை சாதியருள் ஒரு பிரிவினர் என்று உறுதியாகக் கூறுகின்றனர். இவர்களை தொட்டிய நாயக்கர் இன சமூகத்தின் வழித்தோன்றல்கள் எனக்கூறும் தொன்மம் இவர்களின் வழக்காறுகளில் உள்ளது.
கொல்லச் சக்கிலியர்: தெலுங்கு மொழியினை பேசும் இவர்கள் தங்களை கொல்ல கம்பளம் என்று இந்திய மக்கள் தொகை கணக்கெடுப்பில் பதிவு செய்துள்ளனர்.
கன்னட சக்கிலியர்: கன்னடம் பேசும் அருந்ததியர்களைத் அனுப்பச் சக்கிலியர், முரசச் சக்கிலியர் என்று அழைக்கின்றனர்.
பெயர் மாற்றம்
ரிஷி வசிட்டரின் மாணவியான அருந்ததி மாதிகா இனத்தை சேர்த்த பெண் எனக்கூறும் தொன்மம்   இவர்களின் வழக்காறுகளில் உள்ளது. இதன் காரணமாக தெலுங்கு பேசும் மாதிகா இனத்தவர்கள் தங்களை அருந்ததியலூ அழைத்துக்கொள்ள விரும்பினார். தெலுங்கு பேசும் மாதிகா இனத்தவரான ராவ் சாகிப் எல். சி. குருசாமியால் அருந்ததியர்களின் முதலாவது அமைப்பாகக் கருதப்படுகிற அருந்ததியர் மகாசபை சென்னையில் 1920 ஆம் ஆண்டு தொடங்கப்பட்டது. அருந்ததியர் மகாசபை மூலம் எல். சி. குருசாமி, ரிஷி வசிட்டர் மற்றும் அருந்ததி வழித்தோன்றல்களே மாதிகா இனத்தவர்கள் எனக்கூறும் தொன்ம கதையைப் பிரச்சாரம் செய்வதன் மூலம் மாதிகாகளின் மரியாதைக்குரிய அடையாளத்தை முன்வைக்க முயன்றார். அருந்ததியர் மகாசபா முயற்சியால் 1931 ஆம் ஆண்டு மக்கள் தொகை கணக்கெடுப்பின் போது, கோவை, சேலம், செங்கல்பட்டு, வடஆற்காடு ஆகிய மாவட்டங்கள் உட்பட சென்னை மாகாணத்தில் 17,396 பேர் சக்கிலியன், மாதிகா போன்ற பெயர்களை புறக்கணித்துவிட்டு அருந்ததியர் என்ற பெயரிலேயே தங்களை பதிவு செய்திருக்கின்றனர். எச்.எம்.ஜெகநாதம், 5 ஆகஸ்டு 1932ல் சென்னை மாகாண அவையில் ஒரு தீர்மானத்தை கொண்டுவந்தார்.தற்போது மாதிகா, சக்கிலியர், மாதாங்கா,, கோசாங்கி, ஆதி-ஜம்புவா ஆகியோரை அருந்ததியர் ஐயாகாரு அல்லது ஐயா அவர்கள் என்றே அரசாங்க பதிவேடுகளில் குறிக்கவேண்டும்’ என்பதே அத்தீர்மானம்.அதனைத் தொடர்ந்து 10 ஆகஸ்டு 1932ல் இத்தீர்மானம் நிறைவேற்றப்பட்டது. ஐதராபாத் மாகாணத்தில் மாதிகா  இனத்தவர்கள் நலனுக்காக ராமசாமியால், 1931 ஆம் ஆண்டு அருந்ததியர் மகாசபா ஐதராபாத்தில் தொடங்கப்பட்டது.
பெயர்க் காரணம்
சக்கிலியர் என்பது ஸ்சட்குழி என்ற சமசுகிருத சொல் மாறி சக்கிலி என்று அழைக்கப்படுகிறது. ஸ்சட்குழி என்ற சமசுகிருத சொல்லுக்கு “செத்த மாட்டை உண்பவன்” அல்லது “அதிக இறைச்சி உண்பவன்” என்று பொருளாகும்.
தொழில்கள்
இவர்களின் முக்கியத் தொழிலான கிணற்றுப் பாசனத்தைக் கொண்டிருந்த விவசாயத்திற்குத் தேவையான பரியை மூட்டித் தருவது, போர்முனைகளுக்குத் தேவையான தோல்கருவிகளைத் தயாரிப்பது, செருப்பு தைப்பது என பெரும்பாலும் தோல் பணியாளர்களாகவே அறியப்பட்ட இம்மக்கள், மின்சாரம் - பம்புசெட் - பிளாஸ்டிக் - ரப்பர்- என்று உருவான மாற்றங்களால் தங்களது பாரம்பரியத் தோல் தொழிலை இழந்து தாழ்வாக நிலைக்கு தள்ளப்பட்டார்கள். வரலாற்றின் ஒரு காலப்பகுதியில், இந்தியாவின் எல்லாப் பகுதிகளிலும் ஒரு மக்கள் குழுவினர் பலவந்தமாகவும், சமயக் கட்டுப்பாடுகள் மூலமாகவும் இத்தொழிலில் ஈடுபடுத்தப்பட்டனர். இதனடிப்படையில் இந்தியா முழுவதும் அருந்ததியருக்கு (சக்கிலியர்) இணையான சாதிகளைக் காணலாம். வட இந்தியாவின் சண்டாலா, பாங்கி போன்றவை உதாரணங்களாகும்.
இவர்களின் முக்கிய தொழில் துப்புரவுப் பணியாளர்கள் என்றபடியால் கிராமப்புறங்களில் மற்ற தலித் பிரிவினராலேயே இவர்கள் ஒதுக்கப்படுகின்றனர்.
ஆடு மாடு மேய்த்தல், மாட்டிறைச்சி வியாபாரம், குத்தகை முறை விவசாயம், பல்வேறு விதமான குடிசைத்தொழில்கள், சிறு வணிகர்கள் மற்றும் பறையிசைக்கலைஞர்கள் போன்ற தொழில்கள் செய்துவருகின்றனர்.
இந்திய விடுதலைக்கு பின் சட்டப்படி இவர்கள் பட்டியல் சமூகத்தவராக அறிவிக்கப்பட்டனர். அரசாங்க பணிகளிலும், அரசியல் பதவியிலும், மருத்துவர்களாகவும், வழக்கறிஞர்களாகவும், உயரத் தொடங்கினர்.
உள்ஒதுக்கீடு
தமிழ்நாடு தீண்டாமை ஒழிப்பு முன்னணி மற்றும் பல அமைப்புகளின் போராட்டங்களின் விளைவாக அருந்ததிய சமூகத்திற்கான உள் இட ஒதுக்கீடு குறித்து சனவரி 23, 2008 ஆம் ஆண்டு சட்டசபையில் கலந்தாலோசித்து முடிவு செய்ய இந்த அரசு கருதி உள்ளது என்று அன்றைய தமிழக முதல்வர்  கருணாநிதி பதிவு செய்தார். பின்பு மார்ச் 12, 2008 அன்று நடைபெற்ற அனைத்து கட்சி கூட்டத்தில் புதிய தமிழகம் கட்சியின் தலைவர் கிருஷ்ணசாமி நீங்கலாக அனைத்து கட்சியினரும் அருந்ததியினர் சமூக உள் இட ஒதுக்கீடுக்கு ஆதரவு தெரிவித்தனர். அன்றைய தமிழக முதல்வர் கருணாநிதி அவர்களின் உரையில், 2001ஆம் ஆண்டு மக்கள் தொகை கணக்கெடுப்பின் படி , தமிழ்நாட்டில் அருந்ததியர்களின் மக்கள் தொகை 771,659  சக்கிலியர் மக்கள் தொகை 777,139 இவ்விரு பிரிவுகளையும் சேர்த்தால் மொத்தம் 15 லட்சத்து 48 ஆயிரத்து 792 பேர் உள்ளனர், இந்த இருபிரிவினர் மொத்த  பட்டியலின மக்கள் தொகையில் 13.06 % ஆகும். எனவே அம்மக்களுக்கு 2.35% உள் இட ஒதுக்கீடு வழங்கப்பட வேண்டும் என்று ஒரு உத்தேச முடிவு எடுக்கப்பட்டது. அதற்கு ஆட்சேபம் தெரிவித்த அருந்ததிய சமூக இயக்கங்கள், ஆய்வு செய்வதற்காக ஆணையம் கோரியது. அதன் விளைவாக , நீதியரசர் ஜனார்த்தனம் ஆணையம் - 2008 ஆம் ஆண்டு மார்ச் 25 தேதி அமைக்கப்பட்டது. இக்குழு ஏறத்தாழ ஒரு ஆண்டு காலம் பல விசாரணைகள் நடத்தியும், விபரங்கள் சேகரித்தும் அருந்ததியர், சக்கிலியர், மாதாரி, ஆதி ஆந்திரர், பகடை, மாதிகா, தோட்டி ஆகிய பிரிவினரை உள்ளடக்கியது. அருந்ததியர் உள்ஒதுக்கீடு பெறும் 7 சாதிகளின் மொத்த மக்கள்தொகை 18 லட்சத்து 61 ஆயிரத்து 457 பேர் ஆகும், இது மாநிலத்தின் பட்டியலின மக்களில் 15.70 ஆகும். அருந்ததியர்களுக்கு அவர்களின் மக்கள் தொகை அடிப்படையில் 2.88% ஒதுக்கீடு வழங்க தமிழக அரசுக்கு, பரிந்துரை செய்தது.ஒருநபர் குழுவின் பரிந்துரையாக 2.88% உள்இட ஒதுக்கீட்டை 3% வீதமாக மாற்றி வழங்குவதென அரசு கொள்கை அளவில் முடிவு செய்வதாக முதல்வர் கருணாநிதி அறிவித்தார். தமிழகத்தில் உள்ள பட்டியலின மக்களுக்கு வழங்கப்படும் 18% இடஒதுக்கீட்டில், அருந்ததியினருக்கு 3% இடஒதுக்கீடு வழங்கும் சட்டம் தமிழக சட்டப்பேரவையில், 2009 ஆம் ஆண்டு பிப்ரவரியில் நிறைவேற்றப்பட்டது. சென்னை உயர்நீதிமன்ற முன்னாள் நீதிபதி எம். எஸ். ஜனார்த்தனம் தலைமையிலான ஒருநபர் குழு அளித்த பரிந்துரையின்பேரில், பட்டியலின மக்கள் என வகுக்கப்பட்டுள்ள 72 ஜாதிப்பட்டியலில்:
ஆதி ஆந்திரர் (எண் 1)
அருந்ததியர் (எண் 5)
சக்கிலியர் (எண் 12)
மாதாரி (எண் 37)
மாதிகா (எண் 38)
பகடை (எண் 48)
தோட்டி (எண் 67)
போன்ற 7 சாதிகளுக்கு 3% உள் இடவொதுக்கீடு வழங்கப்பட்டது.
மக்கட் தொகை
2001 ஆம் ஆண்டு இந்திய மக்கள் தொகை கணக்கெடுப்பின்படி, அருந்ததியர் உள்ஒதுக்கீடு பெறும் 7 சாதிகளின் மொத்த மக்கள்தொகை 18,61,457 ஆகும், இது மாநிலத்தின் பட்டியலின மக்களில் 15.70 சதவீதமாக இருப்பதாக நீதிபதி எம்.எஸ்.ஜனார்த்தனம் தலைமையிலான ஒருநபர் குழு அறிக்கையில் தெரிவிக்கப்பட்டுள்ளது.
2001 ஆம் ஆண்டு இந்திய மக்கள் தொகை கணக்கெடுப்பின்படி, தமிழ்நாட்டில்
சக்கலியர் - 777,139
மாதாரி - 249494
ஆதி ஆந்திரர் - 40371
பகடை - 13795
மாதிகா - 5103
தோட்டி - 3896
வெளி இணைப்புகள்
பகுப்பு:தலித்தியல் பகுப்பு:தெலுங்குச் சமூகங்கள்
பிரியா கில்
ப்ரியா கில் (பிறப்பு:டிசம்பர் 9, 1977) இந்தியத் திரைப்பட நடிகை ஆவார். இவர் ஹிந்தி, தமிழ், தெலுங்கு, மலையாளம், மற்றும் பஞ்சாபி அகிய மொழிகளில் நடித்துள்ளார். 1996ல் வெளிவ்ந்த தேரே மேரே சப்னே என்ற ஹிந்தி படத்தின் மூலம் திரைத்துறைக்கு அறிமுகமானார்.
நடித்த படங்களில் சில
பகுப்பு:இந்தியத் திரைப்பட நடிகைகள் பகுப்பு:1977 பிறப்புகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:வாழும் நபர்கள் பகுப்பு:1975 பிறப்புகள்
கோயில் 360
கோயில் 360 (டெம்பிள் 360-Temple 360) என்பது இந்திய அரசின் கலாச்சார அமைச்சர் மீனாட்சி லேகியால் தொடங்கப்பட்ட திட்டமாகும். இதன் மூலம் இந்து மதத்தில் உள்ள புனிதத் தலங்களை இணையவழியில் தரிசனம் செய்வதற்காகத் தொடங்கப்பட்டது. இது இந்தியாவின்75ஆவது சுதந்திரத் திருநாள் அமுதப் பெருவிழா நிகழ்வின் போது தொடங்கப்பட்டது.
செயல்பாடு
இந்தியாவிலிருந்து எந்த நேரத்திலும் 12 சோதிர்லிங்க தலங்கள் மற்றும் நான்குப் புனிதத் தலங்களை இணையவழி பார்வையிட அல்லது தரிசனம் செய்ய வழி வகை செய்கிறது.
மேற்கோள்கள்
பகுப்பு:இந்திய அரசு
ஓபிச்சுவரி
ஓபிச்சுவரி கவிதை அ. கி. இராமானுசன் அவர்களால் ஆங்கிலத்தில் எழுதப்பட்டது. இவர் 1929 ஆம் வருடம் மைசூரில் பிறந்தார். ஆசாரமான பிராமண வகுப்பைச் சார்ந்த இவர் நான்கு கவிதைத் தொகுப்புகளை வெளியிட்டிருக்கிறார். ‘தி ஸ்ட்ரைடர்ஸ் (1966), ‘தி ரிலேஷன்ஸ், (1971) மற்றும் ‘ஸெகண்ட் ஷைட்’ (1986) இவரது காலத்திலும் ‘தி ப்ளாக் ஹென்’ (1995) இவரது இறப்புக்குப் பின்னர் வெளியிடப்பட்டது.
கவிதைச் சுருக்கம்
ஓபிச்சுவரி கவிதையானது கவிஞர் தனது தந்தையை நினைவு கூறும் விதமாக அமைந்துள்ளது. தந்தையின் இறப்புக்குப் பின்னர் கவிஞரின் குடும்ப நிலையை பற்றிக் கூறுகிறார். மேஜையின் மீது தூசிப்படிந்த தாள்கள் திரும்ப செலுத்த வேண்டிய கடன், திருமணமாகாத மகள்கள், சிறுநீரால் கட்டிலை நனைக்கும் பேரன் மற்றும் பழைய வீடு இவையே இறந்த தந்தை குடும்பத்திற்கு அளித்த சொத்தாகும். இந்திய நடுத்தரக் குடும்பத்தின் சாபக்கேடான நலையை பற்றி கவிஞர் இக்கவிதையில் எழுதியிருக்கிறார். ஒரு நடுத்தரக் குடும்பத்தில் மகன் செய்ய வேண்டிய கடமைகளை எடுத்துக்கூறுகிறார். தந்தையின் தகனத்திற்கு பிறகு மிஞ்சிய எழும்புத் துண்டுகளை எடுத்து மூன்று நதிகள் சங்கமிக்கும் திருவேணிசங்கமத்தில் (கங்கை, யமுனை, சரஸ்வதி, கலக்குமிடம்) மூழ்கடிக்கிறான். தனது தந்தை பலவற்றை வாழ்வில் செய்தாா் ஆனால் அவராக அதை செய்யவில்லையென்றும் தானாகவே நிகழ்ந்தது என்றும் தனது தந்தை “சிசோியன்” மூலமாக நெருக்கடியான பிராமண குடும்பத்தில் பிறந்து மாரடைப்பால் அருகிலுள்ள பழ சந்தையில் இறந்தாா் எனவும் கூறுகிறாா். இறுதியாக மாற்றப்பட்ட தனது தாயை (விதவை கோலம் பூண்ட தாயை) விட்டுச்சென்றாா் என கூறி தனது கவிதையை நிறைவு செய்கின்றாா்.
மேற்கோள்கள்
பகுப்பு:கவிதை
திரிசிரபுரம் மகாவித்துவான் மீனாட்சிசுந்தரம் பிள்ளையவர்களின் சரித்திரம் (நூல்)
திரிசிரபுரம் மகாவித்துவான் ஸ்ரீமீனாட்சிசுந்தரம் பிள்ளையவர்களின் சரித்திரம், டாக்டர். உ.வே.சாமிநாதையர் எழுதிய மீனாட்சிசுந்தரம் பிள்ளையின் வரலாறாகும். இந்நூல் 1933-இல் முதல்பதிப்பாக வெளியிடப்பட்டது.
அமைப்பு
இந்நூல் மீனாட்சிசுந்தரம் பிள்ளையின் முன்னோரும் தந்தையாரும் என்ற தலைப்பில் தொடங்கி புராணங்களும் பிரபந்தங்களும் இயற்றல் என்ற தலைப்பு வரை 24 தலைப்புகளோடு, செய்யுள் முதற்குறிப்பகராதி, சிறப்புப்பெயர் முதலியவற்றின் அகராதி ஆகியவற்றோடு முதல் பாகம் அமைந்துள்ளது. நூலாசிரியரை ஏற்றுக்கொண்டது முதல், இயல்புகளும் புலமைத்திறனும் வரை 12 தலைப்புகளோடு, நான்கு அநுபந்தங்களைக் கொண்டு, செய்யுள் முதற்குறிப்பகராதி, சிறப்புப்பெயர் முதலியவற்றின் அகராதி ஆகியவற்றோடு இரண்டாவது பாகம் அமைந்துள்ளது.
உசாத்துணை
'திரிசிரபுரம் மகாவித்துவான் ஸ்ரீமீனாட்சிசுந்தரம் பிள்ளையவர்களின் சரித்திரம்', நூல், (மறுபதிப்பு, 1986; தமிழ்ப்பல்கலைக்கழகம், தஞ்சாவூர்)
பகுப்பு:1933 தமிழ் நூல்கள் பகுப்பு:தமிழ்ப் பல்கலைக்கழக வெளியீடுகள்
நெல்லிக்கொல்லை ஊராட்சி
நெல்லிக்கொல்லை ஊராட்சி (Nellikollai Gram Panchayat), தமிழ்நாட்டின் கடலூர் மாவட்டத்தில் உள்ள மேல்புவனகிரி வட்டாரத்தில் அமைந்துள்ளது. இந்த ஊராட்சி, புவனகிரி சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2090 ஆகும். இவர்களில் பெண்கள் 1032 பேரும் ஆண்கள் 1058 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சம்சர் ரகுமான்
சம்சர் ரகுமான் (Shamsur Rahman (poet)  শামসুর রাহমান    ; 23 அக்டோபர் 1929 - 17 ஆகஸ்ட் 2006) ஒரு வங்களாதேச கவிஞர், கட்டுரையாளர் மற்றும் பத்திரிகையாளர் ஆவார். ஒரு சிறந்த எழுத்தாளரான ரகுமான் அறுபதுக்கும் மேற்பட்ட கவிதைத் தொகுப்புகளை வெளியிட்டுள்ளார். மேலும் 20 ஆம் நூற்றாண்டின் பிற்பகுதியின் வங்காள இலக்கியத்தில் ஒரு முக்கிய நபராகக் கருதப்படுகிறார். இவர் வங்காளதேசத்தின் அதிகாரப்பூர்வமற்ற அரசவைக் கவிஞராகக் கருதப்பட்டார். அவரது கவிதை மற்றும் எழுத்துக்களில் தாராளவாத மனிதநேயம், மனித உறவுகள், இளைஞர்களின் காதல் கிளர்ச்சி, வங்காளதேசத்தில் தோன்றிய மற்றும் அதன் விளைவாக ஏற்பட்ட நிகழ்வுகள் மற்றும் மத அடிப்படைவாதத்திற்கு எதிர்ப்பு ஆகியவை முக்கியக் கருப்பொருளாக உள்ளது.
கல்வி
சம்சூர் ரகுமான்  மஹுத்-துலி, டாக்காவில் தனது தாத்தாவின் வீட்டில் பிறந்தார். நர்சிங்டி மாவட்டத்தின் ராய்புரா தானாவுக்கு அருகில், பஹர்டோலி என்ற கிராமத்தில் மேக்னா ஆற்றின் கரையில் அவரது மூதாதையர் வீடு அமைந்துள்ளது. இவரது பெற்றோருக்கு இவர் பதின்மூன்று குழந்தைகளில் நான்காவது குழந்தை ஆவார். இவர் போகோஸ் உயர்நிலைப் பள்ளியில் கல்வி கற்றார். அந்தப் பள்ளியில் 1945 ஆம் ஆண்டில் இவர் மெட்ரிகுலேஷன் தேர்வில் தேர்ச்சி பெற்றார். பின்னர் இவர் டாக்கா கல்லூரியில் படித்துக் கொண்டிருக்கும் போது கவிதை எழுதத் துவங்கினார். தனது 18 ஆம் வயதில் இவர் கல்லூரியில் பட்டம் பெற்றார்.இவர் மூன்று ஆண்டுகளாக டாக்கா பல்கலைக்கழகத்தில் ஆங்கில இலக்கியம் பயின்றார், ஆனால் தேர்வில் கல்ந்துகொள்ளவில்லை. மூன்று வருட இடைவெளிக்குப் பிறகு ஆங்கிலப் பிரிவில் சேர்க்கப்பட்டு 1953 ஆம் ஆண்டில் பி.ஏ. பட்டம் பெற்றார். பின்பு அதே கல்லூரியில் இவர் ஆங்கிலத்தில் முதுகலைப் பட்டம் பெற்றார்.
மெட்ரிகுலேசன் தேர்விற்குப் பிறகு இவர் தனது ஓய்வு நேரத்தில் ரவீந்திரநாத் தாகூரின் கோல்போ குச்சோவைப் படித்தார். இந்த புத்தகம் தன்னை அசாதாரண உலகத்திற்கு அழைத்துச் சென்று முற்றிலும் மாறுபட்ட ஆளுமையாக மாற்றியது என்று இவர் கூறினார். 1949 ஆம் ஆண்டில், அவரது கவிதை யுனிஷோ யூனோபொன்ச்சாஷ் வெளியானது. இந்த கவிதையினை நளினி கிசோர் தொகுத்து சோனார் பங்களா பதிப்பகத்தால் வெளியிடப்பட்டது.
இவர், 1980 ஆம் ஆண்டுகளில் தேசிய நாளேடான டைனிக் பங்களா மற்றும் வீக்லி பிச்சித்ராவின் பத்திரிகையாளராக நீண்ட காலமாக  பணியாற்றினார். பிறவியில் இருந்தே ஒரு கூச்ச சுபாவமுள்ள இவர் 1990 ஆம் ஆண்டில் வங்காளதேசத்தில் மத அடிப்படைவாதம் மற்றும் பிற்போக்குத்தனமான தேசியவாதத்திற்கு எதிராக வெளிப்படையாக கருத்துக்களை தெரிவித்து வந்தார். இதன் விளைவாக, இவர் அரசியல் ரீதியாக இஸ்லாமியர்களின் எதிரியாக கருதப்பட்டார். இது சனவரி 1999 ஆம் ஆண்டில் போராளி ஹர்கத்-உல்-ஜிஹாத்-அல்-இஸ்லாமியால் இவர் கொலை செய்ய முயற்சி நடந்தது. ஆனால் அந்த முயற்சியில் இருந்து தப்பினார்.